CELEX: 62011TN0557
Language: et
Date: 2011-10-24 00:00:00
Title: Kohtuasi T-557/11: 24. oktoobril 2011 esitatud hagi — Elsid jt versus komisjon

17.12.2011   
            
            
               ET
            
            
               Euroopa Liidu Teataja
            
            
               C 370/29
            
         24. oktoobril 2011 esitatud hagi — Elsid jt versus komisjon
   (Kohtuasi T-557/11)
   2011/C 370/48
   Kohtumenetluse keel: inglise
   
      Pooled
   
   
      Hagejad: Elsid SA (Titu, Rumeenia), ESD-SIC BV (Delfzijl, Madalmaad), ESK-SIC GmbH (Frechen, Saksamaa) ja Navarro SIC, SA (Madrid, Hispaania) (esindaja: B. Evtimov)
   
      Kostja: Euroopa Komisjon
   
      Nõuded
   
   
               —
            
            
               tühistada komisjoni 24. augusti 2011. aasta otsus K(2011) 5934 lõplik, millega lükati tagasi taotlus Hiina Rahvavabariigist pärit ränikarbiidi impordi suhtes dumpinguvastaste tollimaksude kehtivuse pikendamise kontrollmenetluse algatamiseks;
            
         
               —
            
            
               mõista kohtukulud ja käesoleva menetlusega seotud kulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja, kes väidab, et alusmääruse (1) artikli 11 lõiget 2 on vääralt kohaldatud, kaks väidet.
   
               1.
            
            
               Esimene väide, et
               
                           —
                        
                        
                           rikutud on proportsionaalsuse põhimõtet EÜ artikli 5 lõike 4 alusel. Samaaegselt, või teise võimalusena, asjaolu, et komisjon pani toime ilmselge hindamisvea, kui ta kohaldas palju kõrgemaid tõendamisnõudeid, kui need, mis lubaksid tollimaksu kehtivuse pikendamise kontrollmenetluse algatamise taotluse rahuldada.
                        
                     
         
               2.
            
            
               Teine väide, et
               
                           —
                        
                        
                           rikutud on hea halduse põhimõtet ja Euroopa Liidu põhiõiguste harta artiklit 41. Samaaegselt, või teise võimalusena, asjaolu, et komisjon pani toime ilmselge hindamisvea, kui ta leidis, et eksport Hiinast Ühendriikidesse ei ole võrreldavad liidu tootmisharu poolt Euroopa Liidus toodetud toodetega ning leidis ekslikult, et Hiina ekspordihinnad Ühendriikidesse, mis on väiksemad kui liidu tootmisharu poolt Euroopa Liidus toodetud toodetel, ei too tõenäoliselt kaasa dumpingu ja kahju kordumist.
                        
                     
         
      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, ELT L 343, lk 51.